
Rey cu speransa pa cambio 


Gobierno y DIMP ta confirma di 
con tin gasto halto di personal 


Hende homber ta cla pa hende 


muhe den rol di liderazgo? 


Palmita di Oro ta den su recta 


final despues di 17 aña 

DEN un comunicado pa su miembronan, e organisacion di 
OPPA ta mustra cu ta hopi importante pa nos votadonan tene 
bon cuenta ken nan ta scoge pa representa nan, pasobra, 
Parlamento, como e organo legislativo mas halto den nos 
pais, merece un critica formal debi na su funcionamento. 


"Mientras cu e Parlamentarionan ta gana un salario hopi 
halto y ta gosa di hopi privilegio extra, nan no ta repre- 
senta y sirbi e pueblo debidamente, nan no ta cumpli cu nan 
responsabilidad principal, cual ta defende e derechonan di e 
pueblo," ta loke presidente di OPPA Ivo Valdes, a indica den 
e comunicado. 


E ta sigui: "Otro parti di nan trabou, manera traha y adapta 
leynan pa mehora funcionamento di e comunidad, no ta 
sosode y comunidad ta bibando sin embargo cu hopi ley 
anticua y obsoleto cu ta keda sin cambia, loke ta impedi 
progreso y un miho desaroyo di nos pais. 


Ademas, nan no ta vigila y controla eficientemente e maneho 
di gobierno. 


E tarea di e parlamentario como controlado ta crucial pa un 
gobierno integro, transparente y eficiente pero, den prac- 
tica, e falta di control ta habri e porta pa malversacion y 
falta di 
contabilidad. 
Un otro aspecto preocupante ta cu hopi di e Parlamentarionan 
no ta cumpli cu e codigo di bon conducta. Como represent- 


ante di pueblo, nan tin cu mantene un nivel halto di etica y 
integridad. Lamentablemente hopi biaha nos ta mira cu nan 
mes ta envolvi den acto cu no ta ehemplar pa e pueblo. 
En realidad, e Parlamento ta parce mas bien un adorno hopi 
caro cu no ta sirbi su proposito. 


E costo pa mantene e cuerpo legislativo aki ta hopi halto, 
mientras cu e beneficionan pa e ciudadanonan ta limita. 


Teniendo cuenta cu e proximo eleccion, ta crucial pa nos 
evalua y reclama un miho representacion, eficiencia y cont- 
abilidad den nos sistema parlamentario pa sigura cu e 
pueblo ta ricibi e servicio y progreso cu e merece. 


Mi ta spera cu nos politiconan reflexiona y cumpli cu e tarea 
cu pueblo ta duna nan dia 6 di december venidero," el a bisa 
por ultimo. 


Dia 6 di december 2024 


Pueblo votado ta bolbe bay eligi su 21 Parlamentario 

RECIENTEMENTE gobierno pa medio di su departamento 
di impuesto, a informa comunidad pa otro aña, lo presenta 
un color nobo pa plachi di number y a menciona caba cu 
esaki lo ta blauw. 


Ningun problema pero aki por mira con bon gobierno su 
departamentonan ta funciona y con e servicio cu nan ta 
brinda ta caminda un biaha mas ta bisto cu ta e consumido, 
lo tin cu paga un gasto extra cual ningun hende tabata sa 
cu e lo ta na caminda. 


Entre otro gobierno ta cuminsa pa informa pueblo cu di 
'awor' caba por cuminsa paga pa otro aña loke no ta algo 
malo pero na mes momento ta corda e doño di auto, corda cu 
mester paga e suma di 14 florin extra pa e plachi di number. 


'Leuk en alles' pero bo tin cu paga online anto Gobierno 
no ta manda bo e recibo ora bo paga y ta resulta cu ta e 
persona cu paga pa su number di auto, mester bolbe bay 
haci esfuerso pa por haya su prueba di pago (recibo) anto 
na mes momento e cliente ta wordo recorda cu si bo tin 
cuenta habri di aña anterior, bo lo mester paga esaki prome. 


Awo ta lanta e pregunta di con DIMP nunca a core tras di e 
hendenan aki pa nan bin paga nan cuenta atrasa???? Pero 
mas leu den e participacion di gobierno, ta bin haya sa cu 
e plachi ta te na december podise nan ta haya nan por 
cuminsa parti esaki. 


E ora cu publico mester bin cu e prueba di pago y di un 
seguro valido pa bin pasa busca e number cu bo a paga 
caba adelanta y ta lanta e pregunta di con e departamento 
no por a percura pa e plachinan aki a wordo pidi na tempo 
y cu nan por tin nan disponibel na tempo pa ora cu bo paga 
bo por haya bo plachi nobo? 


Awo con gobierno kier bay reparti tur e plachinan aki den e 
dianan di fiesta y januari so? 


No tin un hende cu por pensa cu loke nan ta haciendo atrobe 
ta creando un caos? 


Pueblo mester bay perde su oranan pa para den rey pa bay 
busca un plachi cu si nan tabata na tempo den poder di 
DIMP, tabatin mas tempo pa reparti esakinan. 


Awo tin cu pensa cuanto placa ta bay perdi na tur e inefi- 
ciencia aki di e funcionamento di e aparato gubernamental, 
anto nan ta di prome pa grita pa mas salario y haya index- 
ering pero ta lubida cu ta esunnan cu ta paga belasting tin 
cu percura pa e placa por drenta pa nan por cumpli y awor 


ta netamente e departamentonan gubernamental ta stroba 
nos economia pa asina bay para den rij pa busca un plachi di 
number y asina costando nos economia hopi mas ora impro- 
ductivo. 


Pues causando daño na nos economia, djis pa un imcumpli- 
mento di e departamentonan gubernamental. 


Esaki lo por ta un di motibonan cu sindicatonan no kier pa 
introduci salario pa prestacion? Pero asina Gobierno kier 
bin bisa cu nan mester gasta mas placa pa duna un miho 
servicio? 


Ta pakico ta paga asina tanto salarionan halto na e perso- 
nanan aki cu ta responsabel pa funcionamento di henter e 
sistema y aparato gubernamental? 


Aki ta caminda cu pueblo lo mester cuminsa bira critico 
E cosnan pa tal motibo ta necesario pa pone personanan 
cu por maneha un sistema asina y no djis pasobra ta famia y 
of conoci mester acomoda nan cu puestonan bon paga pero 
sin cu ta presta na e comunidad. 


Esaki ta loke pone cu nunca Aruba por bay dilanti y cu por 
tin un rebaho den e gastonan di Gobernacion. 


Esaki ta djis pa ilustra con algo asina chikito tin un efecto 
asina grandi riba nos economia cu ta stroba desaroyo di e 
isla y tambe bahamento di gasto di operacion di e aparato 
gubernamental. 


Gobierno y DIMP ta confirma di con tin gasto halto di personal 

EVALUACION di e cuido di hende grandi na Aruba ta 
mustra un falta preocupante di accion y vision di parti di e 
Minister actual di cuido di nos grandinan. 


E recomendacionnan di e ‘Werkgroep Ouderenzorg in 
Perspectief’ ta cla: e necesidad pa mehora e cuido di hende 
grandi na Aruba drasticamente ta urgente. Pa e siguiente 
minister no tin espacio pa pospone of tuma medidanan medi- 
ocre. AWEmainta ta resumi e pasonan crucial cu e Minister 
nobo di Asunto di Aldutonan Mayor mester tuma pa garan- 
tisa e bienestar di nos grandinan y transforma e sistema di 
cuido. 


Expansion Strategico di Capacidad 
Un di e asuntonan mas urgente ta e necesidad pa expande e 
capacidad di cama tanto den instancianan di cuido residen- 
cial como den comunidad. E recomendacion pa aumenta e 
capacidad cu mas o menos 200 cama extra mester wordo 
atendi inmediatamente. 
Esaki ta inclui realisa tur e prerekisitonan necesario pa 
aumenta e capacidad directamente, manera personal y 
material. E maneho nobo mester ta dirigi riba realisacion di 
e expansionnan aki sin tardansa innecesario, unda proce- 
duranan eficiente y calculacionnan di costo transparente ta 
esencial. 


Implementacion di Subsidionan Personalisa 
E introduccion di subsidionan personalisa ta un otro strategia 
clave. E subsidionan aki mester wordo organisa di tal manera 
cu nan ta promove competencia husto entre proveedornan 
di cuido y na mes momento mehora e calidad di cuido. E 
minister nobo mester sigura cu e notanan di maneho y guia 


pa e subsidionan aki ta wordo defini claramente y imple- 
menta efectivamente. Ta crucial pa crea un sistema trans- 
parente cu ta garantisa prijsnan husto y standardnan halto 
di cuido. 


Mehoracion di Calidad door di Competencia 
Un competencia saludabel entre instancianan di cuido por 
mehora e calidad di cuido di hende grandi considerable- 
mente. E minister nobo mester desaroya maneho cu ta 
stimula e competencia aki door di facilita un mercado den 
cual proveedornan di cuido ta wordo encurasha pa mantene 
e standardnan mas halto. Esaki por wordo logra door di lici- 
tacionnan publico y controlnan di calidad estricto, forsando 
e instancianan pa mehora constantemente. 


Planificacion a Largo Plaso y Cambio Structural 
E minister nobo mester desaroya un vision cla a largo plaso 
pa e cuido di hende grandi na Aruba. Esaki ta inclui esta- 
blecemento di un fondo nacional pa cuido di hende grandi, 
cu ta wordo financia door di trahadonan y den futuro por 
cubri e gastonan di admision na casnan di cuido. E mester 
tambe inclui un planificacion di presupuesto pa tres aña, 
cu por brinda un miho reaccion na retonan y oportuni- 
dadnan futuro. Ademas, e minister mester inicia un evalua- 
cion profundo di e structura di cuido actual y si ta necesario, 
implementa cambionan den ley pa garantisa un sistema di 
cuido solido y duradero. 


Responsabilidad y Transparencia 
Ta esencial pa e minister nobo tuma responsabilidad pa 
tanto e aspectonan financiero como operacional di e cuido 
di hende grandi. Esaki ta nifica tene combersacionnan 


sincero cu stakeholders, establece un plan cla 
di comunicacion y implementacion, y garantisa 
un control estricto riba e uzo di subsidionan. 
Transparencia den toma di decision y respon- 
sabilidad ta componentenan clave pa recupera 
confiansa y efectividad den e cuido di hende 
grandi. 
E Minister nobo di Asuntonan di Adultonan Mayor 
tin un tarea pisa su dilanti. 


E ta rekeri no solamente un acercamento stra- 
tegico, pero tambe e curashi pa implementa e 
cambionan necesario. E futuro di cuido di hende 
grandi na Aruba ta depende di e capacidad di e 
minister nobo pa realisa un vision audaz y tuma 
medidanan decisivo. Nos grandinan merece un 
minister cu no solamente ta reconoce e proble- 
manan, pero tambe ta tuma accion concreto pa 
garantisa nan bienestar y cuido. 


Agenda p’e minister nobo di asuntonan di adulto mayor 

De Minister van Toerisme en Volksgezond- 
heid is voornemens in het openbaar aan te 
besteden, het project: 


“Verfraaiing rondom kapel Alto Vista” 
Volgens bestek D.O.W. nr. 10,dj.2024 


Korte omschrijving van het werk: 


Het werk bestaat uit het aanleggen van een weg en plein in bet- 
onstraatstenen, markeren van bestaande parkeerplaats, aanleggen 
van nieuwe parkeerplaatsen in zand, aanleggen van een pad in 
beton en leveren en aanbrengen van een omheining. Uitvoerings- 
termijn: 40 werkbare werkdagen na datum van aanvang inclusief 
bestellingstijd. Het bestek is vanaf 18 september 2024 verkrijg- 
baar bij D.O.W. tegen betaling van Afl.250,00. De betaling te vol- 
doen bij de kassier van de Dienst Openbare Werken (DOW). De 
Openbare bescheiden liggen ter inzage vanaf 18 september 2024 
te DOW bij het Secretariaat van de Directie. Inlichtingen wor- 
den verstrekt op 25 september 2024 om 10.00 vm te DOW. De 
Nota van Inlichtingen wordt vastgesteld op 3 oktober 2024. De 
Openbare aanbesteding vindt plaats op 18 oktober 2024 om 11.00 
vm op het kantoor van de Directeur van de Dienst van Openbare 
Werken. 
De inschrijver moet bij zijn inschrijving de volgende vereisten 
overleggen: 


1.Bewijs van inschrijving in het register van de Kamer van Ko- 
ophandel van Aruba. 
(niet ouder dan 6 maanden). 
2.Bereidheidverklaring tot het instellen van een bankgarantie of 
borg. 
3.De staat van eenheidsprijzen voor verrekening van meer- en 
minderwerken. 
4.Een lijst van in te schakelen onderaannemers. 
5.Overige vereisten opgenomen in het bestek. 
Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


PROBLEMANAN di comportacion entre studiantenan ta un prob- 
lema grandi den e sistema educacional di Aruba pa hopi tempo 
caba, pero poco a wordo haci pa atende cu e problema. Apesar 
di e reconocimento creciente di e problema, ningun solucion 
efectivo a wordo implementa. En bes di enfrenta e causa prin- 
cipal, studiantenan cu problemanan di comportacion hopi biaha 
ta wordo transferi pa nivelnan academico mas abou, locual no 
ta haci nada pa atende nan retonan principal. Hopi di e studian- 
tenan aki tin e capacidad intelectual pa logra exito, pero ta nan 
comportacion ta stroba nan di yega na nan potencial completo, 
atrapando nan den un ciclo di fracaso cu poco perspectiva pa 
futuro. 


Apesar di añanan di rapportnan y avisonan tocante e impacto 
negativo di e problemanan di comportacion aki riba e resulta- 
donan di aprendisahe, diferente gobierno a faya grandemente pa 
actua. En bes di inverti den intervencionnan necesario, e sistema 
ta sigui pusha studiantenan cu retonan di comportacion den 
nivelnan mas abou di scol, unda nan ta enfrenta e mesun prob- 
lemanan. E enfoke aki no solamente no ta resolve e problema, 
pero tambe ta hiba na un tasa di abandono escolar mas halto 


entre e studiantenan aki. Hopi ta bandona scol sin un diploma, 
limitando significativamente nan oportunidadnan den e mercado 
laboral y lagando nan pega den trabounan cu salario abou cu 
poco espacio pa crecemento. 


E enfoke actual di move studiantenan cu problemanan di compor- 
tacion en bes di atende e comportacion mes ta claramente inefec- 
tivo. 


E studiantenan aki ta rekeri mas cu djis ahustenan academico; 
nan mester di sosten structura y individualisa pa yuda nan 
mehora nan comportacion y logra exito. Sin embargo, en bes di 
provee e sosten aki, nan ta wordo movi di un sistema escolar pa 
otro, creando un problema persistente cu ta afecta no solamente 
e individuonan aki pero tambe e sistema educacional completo. 
Ademas, e problema aki ta extende mas aleu cu e studian- 
tenan directamente envolvi. Problemanan di comportacion hopi 
biaha ta stroba e ambiente di aprendisahe pa otro studiantenan, 
consumiendo tempo valioso di les cu mester ta wordo dedica na 
siñamento. 
Docentenan ta wordo forsa pa enfoca riba coregi comportacion 
disruptivo en bes di duna lesnan efectivamente, impactando 
negativamente henter e klas. 


Ta tempo pa e gobierno reconoce cu su enfoke actual ta fayando. 
Sin un solucion specifico y sistematico cu ta enfoca riba mehora- 
cionnan di comportacion, e problemanan aki lo sigui persisti, 
perhudicando tanto e studiantenan individual como e sistema 
educacional mas amplio. 


Inverti den intervencionnan di comportacion adecua no ta djis 
tocante yuda e studiantenan aki; e ta tocante mehora e futuro di 
e hubentud y sociedad di Aruba como un totalidad. 


Ignora mal comportacion di studiante 
ta strobando nos sistema educacional 

TUR aña, e gobierno di Hulanda ta elabora un presupuesto 
cu ta detaya cuanto placa e ta gasta y den ki area, como 
tambe cuanto e ta ricibi na impuesto. Na 2025, gobierno 
tin planea pa yuda e personanan cu ta traha duro pero 
ainda tin dificultad pa paga nan cuentananm reduciendo e 
impuestonan riba nan salario. 


E gobierno tambe lo tuma medida pa evita cu ta aumenta e 
cantidad di persona cu ta biba den pobresa y planea haci di 
Hulanda un luga mas sigur, destinando mas placa n'e eher- 
cito y polis. 


Kico gobierno lo haci? 
* E personanan cu ta traha, ta ricibi un pensioen di AOW of 
beneficio cu lo paga menos impuesto. 
* E personanan cu debe lo ricibi sosten. 
* Cuminda escolar gratis lo sigui. 
* Ayudo pa huur y kindertoeslag lo aumenta. 
* Lo construi 100 mil vivienda nobo pa aña. 
* Lo reduci e cantidad di migrante permiti y e placa destina 
n'e paisnan pober. 


Un Hulanda sigur pa tur 
Debi n'e gueranan na Ucrania y Medio Oriente, e gobierno lo 
destina mas fondo na ehercito, polis y vigilancia di frontera. 


Debe publico 
Manera tur pais, Hulanda tin debe, pero esaki ta abao 
compara cu e otro paisnan. Sinembargo, ta spera cu e 


Prinsjesdag 2024 den un idioma simpel 

aumenta, pa loke e gobierno lo controla e gastonan. 


Plan di impuesto 2025 
Gobierno lo ahusta e impuestonan pa sigura cu tin sufici- 
ente placa pa su plannan. Entre e cambionan, e impuestonan 
pa hotel, museo y buki lo subi. E plannan aki ainda mester 
wordo aproba pa Parlamento. 


Envolvimento di Caribe 
Rey Willem-Alexander a destaca, e importancia di tur e 
regionnan di Reino, incluyendo Caribe, durante su discurso 
di Prinsjesdag. 


El a reafirma cu un bon gobernacion y siguridad legal tambe 
lo ta aplica den Caribe, como base pa un futuro prospero. 
Aunke na 2023 a tuma medida pa combati pobresa den 
Caribe Hulandes, e aña aki no a anuncia medida concreto 
nobo. 

register today at 


www.funstaclemasters.com 


Join the Caribbean’s most exciting obstacle course event since 2013! 
At Funstacle Masters, you can either master the fun or the obstacles. 


This year’s profits will be donated to Mon Plaisir Basisschool! 


Event Details 


Price: AWG 25 per person (team of 4) 
Date: September 20 to 29, 2024 
Location: Harbour Arena 


scan for 
more info 


SEPTEMBER 20 TO 29 


Official Sponsor 


PA hopi aña, sociedad a apoya e adelanto di hende muhe den rolnan 


cada bes mas significativo den varios industria. E empuhe aki pa 


igualdad di genero den liderazgo y ambientenan profesional ta refleha 


un compromiso mas amplio pa desmantela stereotiponan anticua y 


crea luganan di trabou mas inclusivo. Sin embargo, mientras hende 


muhe ta asumi e rolnan crucial aki, un pregunta importante ta surgi: 


Hende homber ta prepara pa maneha e dinamicanan cambiante tanto 


den e ambiente profesional como na cas? 


E ascenso di hende muhe den posicionnan di liderazgo ta representa 


un cambio profundo den e cultura di trabou. Awor, hende muhe ta lide- 


rando companianan, ta na cabes di departamentonan gubernamental, 


y ta impulsando innovacion den areanan tradicionalmente domina pa 


hende homber. E transformacion aki ta un testimonio di progreso y e 


kibramento di bareranan di hopi tempo. Sin embargo, e cambio aki 


tambe ta rekeri un reevaluacion di con hende homber ta interactua cu 


y apoya hende muhe den e rolnan aki. 


Den hopi lugar di trabou, e integracion di hende muhe den liderazgo a 


reta e dinamicanan tradicional di genero. Hende homber cu ta custumbra 


na herarkianan tradicional por haya dificil pa adapta na structuranan 


nobo unda hende muhe ta encarga. E reto aki por manifesta como resis- 


tencia na autoridad femenino, sea abiertamente of sutilmente, y por 


impacta e dinamica di ekipo, colaboracion, y productividad general. E 


capacidad di hende homber pa ahusta na e cambionan aki hopi biaha 


ta depende di nan habilidad pa evoluciona normanan y nan boluntad 


pa acepta igualdad den tur su formanan. 


Di igual manera, e dinamicanan na cas ta pasando door di un trans- 


formacion significativo. Segun cu hende muhe ta asumi rolnan mas 


exigente den nan carera, e expectativanan rond di responsabilidadnan 


domestico y cuido di otro ta cambiando. Hende homber ta wordo yama 


cada bes mas pa comparti mas ekitativamente den tareanan domes- 


tico, cu ta inclui tur cos for di cuido di mucha te na tareanan di cas. E 


pregunta ta surgi: Hende homber ta cla pa participa den e dinamica 


mas balansa aki na bida familiar? 


E ahustacion na e rolnan nobo aki por ta un reto tanto pa hende homber 


como pa hende muhe. Hende homber cu tradicional- 


mente a ocupa rolnan dominante tanto na trabou como 


na cas por lucha cu e cambio pa responsabilidadnan 


comparti. Esaki por hiba na friccion y mal compronde- 


mento, particularmente si tin un falta di comunicacion y 


sosten mutuo. Acepta e cambionan aki ta rekeri ambos 


pareha pa participa den dialogo abierto y pa ta dispuesto 


pa adapta nan expectativanan y comportacionnan. 


Atende e retonan aki ta envolve mas cu djis reconoce 


e necesidad pa cambio; e ta rekeri medidanan proac- 


tivo pa fomenta comprension y colaboracion. Luganan 


di trabou por beneficia di programanan di training cu ta 


trata prehuicio di genero y promove liderazgo inclusivo. 


Di igual manera, parehanan por beneficia di discusionnan 


tocante responsabilidadnan y expectativanan comparti 


pa sigura cu ambos pareha ta completamente envolvi y 


ta apoya otro su rolnan. 


Den conclusion, mientras e adelanto di hende muhe den 


rolnan significativo ta representa un evolucion positivo 


y necesario, e tambe ta destaca e necesidad pa hende 


homber adapta na e cambionan aki. Sea den ambien- 


tenan profesional of na cas, e capacidad di hende homber 


pa acepta y apoya e transformacion aki lo ta crucial den 


logra igualdad genuino. Door di fomenta comunica- 


cion abierto, comprension, y respet mutuo, tanto hende 


homber como hende muhe por navega e cambionan aki 


mas efectivamente, sigurando cu e progreso pa igualdad 


di genero ta beneficia tur hende. 


E reto di cambio 


Hende homber ta cla pa hende muhe den rol di liderazgo? 

ELECTORAL 


GUIA 


2024 


MIENTRAS Aruba ta yegando Eleccion 2024, e patronchinan 


historico di votacion ta ofrece informacion valioso riba e posibel resulta- 


donan. Durante e ultimo dos decadanan, Movimiento Electoral di Pueblo 


(MEP) y Partido di Pueblo Arubano (AVP) a experencia periodonan di 


dominio, sigui pa cambionan den apoyo di votadornan. Analisando e 


tendencianan aki por duna indicacion di kico por spera den e proximo 


eleccion y ki factornan por influencia e panorama politico. 


Historicamente, tanto MEP como AVP a gosa di dos mandato consec- 


utivo na poder prome cu nan a enfrenta un cambio den sentimento di 


votadornan. Na 2001, MEP tabata na top di su influencia, sigurando 


un victoria dominante. Sinembargo, pa 2005, AVP a cuminsa sera e 


diferencia, cu a culmina cu un ventaha decisivo na 2009 y 2013. E 


ciclo di dominio alternativo aki ta sugeri un patronchi den cual apoyo 


publico na e partidonan principal por fluctua, influencia pa cambionan 


den clima politico y expectativanan di votadornan. 


Datonan reciente ta indica un tendencia dirigi riba mas sosten pa parti- 


donan chikito. E eleccion di 2021 a mustra cu, aunke MEP y AVP tabata 


e dos partidonan principal, nan cantidad di voto a wordo iguala pa e 


partidonan emergente combina. E cantidad creciente di voto pa e parti- 


donan mas chikito ta indica un electorado creciente cu ta interesa den 


alternativanan na e partidonan principal tradicional. E tendencia aki ta 


sugeri cu e proximo eleccion di 2024 por mira un panorama politico 


mas fragmenta, cu partidonan mas chikito hungando un rol importante. 


Den e contexto aki, por haci diferente prediccion pa e eleccionnan di 


2024. Na prome luga, nos por anticipa un disminucion continuo di e 


dominio di MEP y AVP. Si e tendencia observa den e eleccionnan reci- 


ente persisti, nos por mira un disminucion mas grandi den nan partici- 


pacion combina di voto, cu lo haci cada biaha mas dificil pa cualkier di 


e partidonan sigura un mayoria absoluto. E cambio aki por conduci na 


un gobierno mas dependiente di un coalicion, unda forma aliansa cu 


partidonan mas chikito ta bira crucial. 


Na di dos luga, ta posibel cu e partidonan mas chikito lo sigui surgi. 


Partidonan manera MAS, ACCION 21 y otro gruponan emergente a 


demostra un apoyo creciente di votadornan. Nan influencia creciente 


ta sugeri cu nan lo hunga un rol clave den e configuracion di e agenda 


político y por bira partnernan esencial den negociacionnan di coalicion. 


E diversidad di preferencia di votadonan ta indica un demanda pa 


perspectivanan nobo y opcionnan di politica mas aleu di esnan ofreci 


pa e partidonan tradicional principal. 


Finalmente, e compromiso y participacion di votadonan lo ta factornan 


critico. E interes mas grandi den e partidonan mas chikito ta refleha un 


electorado mas dinamico y encarga. Si e tendencia aki sigui, nos por 


mira un participacion electoral mas halto y un participacion mas activo 


den e proceso politico. Ta posibel cu votadonan comprometi ta exigi 


responsabilidad y capacidad di respuesta di nan representantenan 


elegi, cu lo influencia ainda mas e resultado electoral. 


Na final, e eleccion december 2024 ta priminti di ta un momento crucial 


den e panorama politico di e isla. E patronchinan historico di dominio 


alternativo di partido, combina cu e surgimento di partido mas chikito 


y e aumento di participacion di votado, ta sugeri un eleccion poten- 


cialmente transformador. Mientras Aruba ta preparando pa e evento 


importante aki, tanto e partidonan grandi como e partidonan chikito 


mester campaña den un ambiente politico compleho y evolucionando 


pa sigura nan luga den futuro di aruba su gobernacion. 


Prome impresion Eleccion 2024 


Tendencia, prediccion y actornan emergente 


11 
Diaranson 18 september 2024 
POLITICA 
AWEMainta 


UN di e nombernan mas menciona actualmente den e arena 
politico local ta mr. Gerlien Croes. Den un trayectorio di 
solamente shete aña den politica, el a crea un reputacion di 
ta un hende muhe fuerte cu principio, conviccion y curashi. 
Sinembargo, tin mas di Gerlien Croes pa conoce manera su 
origen, experiencia y expectativa. 


Naci un 7 di februari di aña 1987, Gerlien ta un aquariano 
kende ta personanan cu ta distingui nan mes pa ta inde- 
pendiente, sabi, cu ideal, humanitario, cu ta siña for di su 
foutnan y semper tin algo di bisa; tur cualidadnan cu a lag’e 
destaca como un di e parlamentarionan di mas hoben den e 
historia di nos pais. 


Aunke el a nace na e ciudad Hulandes di Rotterdam, no 
mester conoce Gerlien hopi pa ripara cu e ta e ehempel 
bibo di e Arubiano crioyo y orguyoso, lanta den curason di 
Paradera caminda su famia completo tin generacion tras 
di otro ta biba y su raiznan ta bon ancra. Su balor y prin- 
cipio ta basa riba e humildad y forsa cu semper nos pueblo 
a demostra. 


Gerlien a yega Aruba como baby y den su hubentud el a 
regresa Hulanda pa e avansa su estudio. El a gradua for 
di De Haagse Hogeschool y Universidad di 
Maastricht caminda el a obtene un Master den 
Globalisacion y Ley cu un specialisacion den 
Derecho 
Economico 
Internacional. 
Manera 


semper tabata su deseo, el a regresa Aruba pa 
traha pa su pais y el a haci esey na Oficina di 
Union Europeo y Relacionnan di Reino. 


Na 2017 y cu apenas 30 aña, Gerlien a sintie cla 
pa drenta arena politico y e no tabata robes den 
su intuicion. Resultado di eleccion a pon’e como 
e di tres politico femenino cu mayor cantidad di 
voto y e prome candidato y candidato femenino 
pa alcansa 982 voto riba posicion #18 di un lista 
politico. A pesar di su salida impresionante, e no 
a bin na remarca pa bira miembro di parlamento. 
Na 2021, el a bolbe participa den eleccion parla- 
mentario cu Partido di Pueblo Arubano AVP, 
caminda el a bay dilanti den voto te saca su mes 
cu 1919 voto y e biaha aki si el a forma parti di e 
constelacion di Parlamento di Aruba caminda e 
ta miembro di varios comision central, a destaca 
pa e manera cla y raspa di trece su punto dilanti. 
Na 2023, tras di un diferencia di opinion funda- 


mental, Gerlien ta declara como miembro independiente di 
parlamento y ta bandona e fila di AVP. 


Den su bida social, Gerlien ta fungi como boluntario di 
Marlboro Sportclub Foundation pa yuda lidera ekiponan 
infantil di baseball.Fuera di esey e ta un fanatico di musica, 
baile y ferviente amante di Carnaval.Den su bida priva, 
Gerlien ta separa y fuera di su responsabilidad profesional, 
e ta mama di tempo completo pa su yiunan homber di 8 y 
10 aña. 


Mas cu nunca Gerlien Croes ta firme den su compromiso pa 
sigui traha pa bienestar di e pueblo di Aruba convenci cu e 
miho dianan di e pais aki ta su dilanti bou liderazgo di ser 
femenino. 


Un perspectiva miho y mas husto pa futuro ta loke ta inspira 
Gerlien pa sigui duna e maximo di su mes, pa cual a funda 
asociacion Futuro, conoci como partido TUR. 


Su deseo ta pa e ciudadano Arubiano dun’e un oportunidad 
pa comparti su vision y plan pa asina ripara cu e ta e miho 
opcion pa deposita bo confianza y voto dia 6 di december 
2024. 


Gerlien ta e imagen di e hende muhe moderno: 
Profesional, independiente y apasiona 

Bucuti & Tara Beach Resort is looking to partner with a 
reliable night cleaning company to keep our facilities 
spotless and well-maintained. 


What We Need: 


Consistent nightly cleaning services 
Attention to detail and high standards 
Flexibility and dependability 
Proven track record 


What We Offer: 


Steady, long-term contract 
Competitive compensation 
Professional collaboration 


If your company is ready to deliver exceptional cleaning 
services, contact us today! 


Email: fbdirector@bucuti.com 


GUARDA Costa Mericano a inicia un audiencia hopi anticipa 
dialuna na North Charleston, South Carolina, como parti 
di su investigacion andando riba e implosion mortal di e 
sumergibel Titan. E tragedia a sosode na juni 2023 ora e 
embarcacion experimental, opera pa OceanGate, a implode 
durante un buceo pa e naufragio di Titanic, matando tur 
cinco persona abordo, incluyendo e fundador di OceanGate, 
Stockton Rush. 


E audiencia tin como meta pa determina si cualkier negli- 
gencia criminal a contribui na e desastre. Ta spera testimonio 
di diez ex-empleado di OceanGate durante e transcurso di e 
procedimentonan. 


E sesion di dialuna a presenta testimonio di e ex-director 
di ingenieria di OceanGate, Tony Nissen, director financiero 
Bonnie Carl, y contratista Tym Catterson. Figuranan clave 
di OceanGate, incluyendo co-fundador Guillermo Sohnlein 
y ex-director di operacionnan David Lochridge, ta programa 
pa testifica despues den e siman. 


Mientras e audiencia ta busca contestanan, varios individuo 
notable ta ausente for di e lista di testigo, incluyendo e viuda 
di Rush, Wendy Rush, kende a sirbi como director di comuni- 
cacion di OceanGate. 


OceanGate, cu no tin empleado di tempo completo mas, lo 
wordo representa pa conseho legal durante e procedimen- 
tonan. E liderazgo y decisionnan operacional di e compania 
ta bou di scrutinio, cu un enfoke particular riba protocolnan 
di siguridad. 


E investigacion ya a revela un historia preocupante di preo- 


cupacionnan di siguridad cu e sumergibel Titan. 


Esakinan ta inclui problemanan recurrente cu e lasternan pa 
baha y mal funcionamento di bateria, creando duda riba e 
standardnan general di siguridad cu e compania a mantene. 
Un recreacion visual di e ultimo momentonan di e sumerg- 
ibel condena a wordo mustra durante e audiencia, cu un di e 
ultimo mensahenan for di e tripulacion ta bisa "tur cos bon 
aki" prome cu e implosion. 


Ta spera cu e audiencia lo revela mas detaye segun e ta 
progresa, cu implicacionnan pa tanto e futuro di exploracion 
di profundidad di laman como supervision regulatorio. 


E tragedia ya a lanta preguntanan tocante e siguridad di 
sumergibelnan experimental y e falta di cuadronan regula- 
torio cu ta goberna nan operacion. 


Revelacion clave for di audiencia di OceanGate 
Titan Sub rib’e desaster di Titanic 

UN explosion masivo di un tubo na La Porte, Texas, cerca di 
Houston, a causa un candela intenso, forsando residentenan 
pa evacua e area. Bomberonan a traha incansablemente pa 
contene e candela, cu a cuminsa Dialuna, mandando un 
pilar halto di vlamnan den laira. E explosion tambe a pega 
un parke y palonan di luz den cercania na candela, compli- 
cando e esfuersonan pa trece e situacion bou control. 


Imagennan aereo ta mustra e candela ta lastrando decenas 
di pia den laira, creando un espectaculo alarmante visibel 
for di miyanan leu. 


Autoridadnan ta urgiendo residentenan den e areanan 
rond pa evacua como un medida di precaucion. Segun Lee 
Woodward, un vocero pa e ciudad di La Porte, ordennan di 
evacuacion a wordo emiti pa proteha e comunidad di cual- 
kier peliger potencial procedente di e explosion. 


E causa di e explosion di e tubo ta keda desconoci na e 
momento aki. Investigadornan ta trahando pa determina 
kico a causa e explosion y e candela subsecuente, cu a lanta 
preocupacionnan tocante siguridad y impactonan ambi- 
ental. Afortunadamente, ningun herido a wordo raporta, 


segun autoridadnan local, aunke e incidente a causa inter- 
upcion y ansiedad significante pa residentenan local. 


Mientras e candela ta sigui, personal di emergencia ta enfo- 
cando riba controla e expansion y preveni mas daño. E 


cercania di e candela na areanan residencial y 
infrastructura a aumenta e urgencia di e situ- 
acion, cu bomberonan y oficialnan di ciudad 
ta coordinando pa sigura un respuesta sigur. 
Liñanan di coriente afecta pa e explosion tambe 
a complica e esfuersonan, aunke ta trahando pa 
preveni e candela di sigui plama. 


E explosion y e candela andando a hala aten- 
cion na e siguridad di e red extensivo di tubonan 
den e region. Texas, conoci pa su infrastructura 
di petroleo y gas, a mira incidentenan similar 
den pasado, lantando preocupacionnan tocante 
mantencion y protocolnan di siguridad. Mientras 
investigacionnan ta continua, ta spera cu auto- 
ridadnan lo provee mas actualisacion riba e 
causa di e explosion y e esfuersonan di respu- 
esta andando. 


E incidente aki a provoca preguntanan tocante 
siguridad di tubo, y mientras residentenan di La 
Porte y Houston ta warda pa mas informacion, 
autoridadnan ta enfoca riba mantene e comu- 
nidad sigur y minimisa e impacto di e explosion. 


Explosion di tubo na Texas ta causa 
candela grandi y evacuacion 

E decision di Alemania pa impone controlnan nobo na tur 
su fronteranan terrestre a provoca reaccion fuerte for di su 
bisiñanan Europeo. 


E medida, cu a drenta na vigor dialuna, ta extende e 
controlnan di frontera mas aleu di e controlnan existente di 
Alemania cu Austria, Suisa, Republica Checo, y Polonia pa 
inclui Francia, Luxemburgo, Hulanda, Belgica y Dinamarca. 


E restriccionnan nobo ta stipula pa dura pa un periodo inicial 
di seis luna, causando frustracion y preocupacion entre e 
paisnan bisiña. 


E cambio di Alemania den su politica di migracion ta wordo 
mira como un cambio dramatico for di su posicion durante 
e crisis di migrantenan di 2015-2016, ora e pais, lidera pa 
Canciyer Angela Merkel, a yama bon bini na mas di un miyon 
recien yegadonan. 


E gobierno actual bao di Canciyer Olaf Scholz ta enfrentando 
critica for di su propio oposicion di extremo derecha y a 
opta pa un enfoke mas estricto. Minister di Interior Aleman, 
Nancy Faeser, a enmarca e medidanan nobo como esencial 
pa fortalece siguridad interno y combati terorismo y crimen 
transfronteriso. 


Prome Minister di Polonia, Donald Tusk, a expresa un desap- 
robacion fuerte di e controlnan nobo, yamando 
nan inaceptabel y exigiendo consultanan urgente 
cu tur nacion afecta. 


Grecia y Austria tambe a expresa preocupa- 
cionnan, indicando cu nan lo no acepta migrant- 
enan cu wordo rechasa pa Alemania. E situacion 
aki ta menasa di aumenta e tension riba e unidad 
di e Union Europeo y ta complica e maneho di 
migracion mas amplio den e Zona Schengen. 


Den respuesta na e politica nobo di Alemania, e 
Conseho pa Migracion na Alemania a adverti cu 
e medidanan por viola ley di UE. 


E Conseho ta argumenta cu e politica ta repre- 
senta un cambio peligroso den direccion di 
populismo y ta boga pa un enfoke mas basa 
riba evidencia pa politica di migracion den 
henter Europa. Nan ta accentua e importancia 
di mantene un enfoke uni y legalmente solido pa 
maneho di migracion. 


E controlnan nobo na frontera ta bin despues di 


un atake fatal na Solingen, Alemania, unda un homber Sirio 
cu supuesto lasonan cu ISIS, kende tabata programa pa 
deportacion, a mata tres persona. 


E atake aki a intensifica e yamadonan dentro di Alemania pa 
medidanan di inmigracion mas estricto. Mientras Alemania 
ta ahusta su maneho di migracion, e impacto riba su bisi- 
ñanan y e Union Europeo en general ta keda un preocupa- 
cion critico. 


Paisnan bisiña ta critica control di frontera nobo di Alemania 

DEN un audiencia crucial dialuna, un panel di tres hues di e 
Corte di Apelacion di Circuito di D.C. a expresa scepticismo 
tocante e constitucionalidad di e ley di TikTok "bende of 
prohibi", firma pa Presidente Joe Biden na april. E ley, cual 
por conduci na un prohibicion di TikTok of un benta forsa na 
un entidad Mericano pa januari 2025, ta actualmente den 
espera mientras TikTok ta desafi'e den corte. 


Durante e sesion di dos ora, e ekipo legal di TikTok a argu- 
menta cu e modelo di negoshi di e plataforma ta protegi pa 
e Prome Enmienda y a contesta e reclamonan di gobierno 
di riesgonan di siguridad nacional asocia cu su propiedad 
Chines. E abogado di TikTok, Andrew Pincus, a afirma cu 
e motor di recomendacion di e plataforma ta opera inde- 
pendientemente den Merca, basa riba data Mericano y 
decisionnan di moderacion di contenido. El a descarta preo- 
cupacionnan tocante influencia Chines riba e algoritmonan 
di TikTok, describiendo e posicion di gobierno como defici- 
ente. 


E gobierno, sinembargo, ta mantene cu TikTok, propiedad 
di e compania Chines ByteDance, ta representa un menasa 
significante pa siguridad nacional door di potencialmente 
expone e datonan di su 170 miyon usuario Mericano na e 


Partido Comunista Chines. Oficialnan a destaca cu e codigo 
fuente di TikTok a wordo desaroya na China y a argumenta 
cu e plataforma ainda por wordo influencia pa entidadnan 
Chines. Hues Neomi Rao a referi na un caso di 1988 pa 
subraya e posibel hustificacion pa accion di gobierno basa 
riba e propiedad stranhero di e plataforma, aunke e gobi- 
erno no a cita e caso aki den su argumentonan. 


E esfuersonan di TikTok pa mitiga e preocupacionnan aki ta 
inclui Proyecto Texas, un iniciativa cu ta envolve Oracle pa 
isola datonan di usuario Mericano den un ambiente sigur. 
Apesar di esaki, informenan reciente a lanta preguntanan 


tocante e practicanan di data di TikTok, incluy- 
endo un controversia cu ta envolve emplead- 
onan di ByteDance monitoreando periodistanan. 
TikTok a condena e accionnan aki y a tuma medi- 
danan corectivo. 


E posibel prohibicion a provoca reaccion consid- 
erabel for di creadornan y usuarionan di TikTok 
na Merca, kendenan ta argumenta cu esaki lo 
sofoca nan expresion y actividadnan comercial. 
Abogadonan di TikTok a enfatisa cu creadornan 
lo enfrenta retonan pa replica nan cant- 
idad di siguidornan riba otro plataformanan. 
Mientrastanto, e gobierno ta insisti cu e prohibi- 
cion ta dirigi na mitiga e influencia Chines percibi, 
no na limita e expresion di creadornan. 


Mientras e bataya legal ta continua, TikTok y 
ByteDance ta luchando cu e implicacionnan di 
e posibel prohibicion. E resultado por cambia 
e panorama di medionan social na Merca, 
afectando miyones di usuario y creadornan di 
contenido cu ta depende riba e plataforma pa 
propositonan personal y profesional. 


TikTok ta enfrenta pregunta dificil den corte di 
apelacion riba posible prohibicion na Merca 

MIENTRAS e temporada regular di WNBA ta yegando su 
fin, Minnesota Lynx a subi na e top di e power rankings, seña- 
lando nan preparacion pa e playoffs. E prestacion impresion- 
ante di e Lynx den e ultimo parti di e temporada, incluyendo 
un victoria clave riba e anteriormente number uno New York 
Liberty, a solidifica nan posicion como e ekipo lider di e liga 
entrando den e postemporada. 


E ascenso di Minnesota na e puesto number uno ta bin 
despues di un record remarcabel di 12-1 desde e pausa 
Olimpico. E Lynx a caba un siman fuerte cu un victoria 
notable di 88-79 contra e Liberty diadomingo, cu tabata 
crucial pa sigura nan ranking principal. E Lynx a demostra 
di ta un forsa formidabel henter e temporada, superando 
rapidamente dudanan di pretemporada y manteniendo un 
posicion halto den e rankings. Cu e strea Napheesa Collier 
liderando e carga, apoya pa hungadonan manera Bridget 
Carleton y Courtney Williams, Minnesota a mustra profun- 
didad y resiliencia. 


Liberty, apesar di nan perdida reciente contra e Lynx, ta 
keda un fuerte contendiente pa e miho seed den playoff. 
New York, actualmente cu un record di 31-7, mester gana 
por lo menos un di nan ultimo dos weganan pa sigura e 
prome luga. Aunke e Liberty a domina en general, e posibel 


enfrentamento den playoff cu Lynx por ta un reto signifi- 
cante. Nan lo enfrenta Washington Mystics y Atlanta Dream 
den nan weganan final pa cera nan posicion. 


Las Vegas Aces y Connecticut Sun ta sigui mustra nan forsa 
mientras nan ta bayendo den e playoffs. Aces, manteniendo 
e di tres luga den e rankings, ta riba un racha di victoria y 
ta keda den contienda pa nan di tres campeonato consecu- 
tivo. Mientrastanto, Sun ta bon posiciona pero mester caba 
fuerte pa sigura un seed faborabel den playoff. 


Na e otro extremo di e spectrum, e competencia pa e ultimo 
puesto den playoff ta keda intenso. Washington Mystics, 
Atlanta Dream, y Chicago Sky tur ta den competencia, cu 
Mystics actualmente dominando apesar di un comienso 
dificil di e temporada. 


E victoria reciente di Dream riba Washington a mantene nan 
speransanan di playoff bibo, mientras cu Sky ta enfrenta un 
caminda dificil cu luchanan reciente y lesionnan clave. 
Mientras e temporada regular ta conclui, e enfoke ta cambia 
pa e playoffs, unda e ranking superior y final fuerte di e Lynx 
ta posiciona nan como un ekipo pa observa. Cu e playoffs 
cla pa cuminsa, e bataya pa e campeonato ta priminti di ta 
un biahe emocionante y competitivo. 


Minnesota Lynx ta reclama e posicion number un den 
e ultimo WNBA Power Rankings prome cu Playoffs 

MIENTRAS e temporada di MLB ta yegando su final, e 
fin di siman a trece desaroyonan notable y momentonan 
dramatico. New York Yankees y Detroit Tigers a surgi como 
competidornan clave, mientras cu Los Angeles Dodgers y 
New York Mets a enfrenta retonan significante. 


Yankees a haci un declaracion poderoso door di gana tres di 
cuater wega contra e Boston Red Sox, habriendo un bentaha 
di tres wega riba Baltimore den AL East. Aaron Judge a 
hunga un rol crucial, batiendo un grand slam diabierna cu a 
energetisa Yankee Stadium y a marca su di 52 homerun di 
e temporada. Apesar di e heroismo di Judge, e fin di siman 
no tabata sin controversia. E as di Yankees, Gerrit Cole, 
conoci pa su dificultadnan contra e bateador fuerte di Red 
Sox, Rafael Devers, a ricibi critica pa intencionalmente cana 
Devers durante un momento crucial, un movecion cu a hiba 
na Boston score cuatro careda den e inning. 


Mientras tanto, Los Angeles Dodgers a enfrenta mas contra- 
tiempo cu nan cuerpo di lansadonan. E novato Landon Knack 
y e adkisicion di deadline Jack Flaherty a lucha contra Atlanta 
Braves, y e situacion a empeora ora Tyler Glasnow, spera di 
ta un hungador clave, a sufri un lesion na su elleboog. Cu 
e temporada di Glasnow probablemente caba, e rotacion di 
postemporada di Dodgers awor ta inclui Flaherty, Yoshinobu 
Yamamoto, Walker Buehler, y un combinacion di opcionnan 
for di bullpen. E perspectivanan di e team pa october ta parce 
insigur, specialmente si Gavin Stone of Clayton Kershaw no 
recupera na tempo. 


Den AL, Detroit Tigers a probecha di e dificultadnan reci- 
ente di Orioles, ganando dos di tres wega. Lansadonan di 
Tigers, incluyendo Beau Brieske y Brant Hurter, a domina e 
serie, limitando Baltimore na solamente tres careda mereci 
den 27 inning. E actuacion fuerte aki a pone Detroit na 2.5 
wega di e ultimo puesto di wild-card di AL, rebibando nan 
speransanan di playoff apesar di intercambionan anterior 
cu a parce di indica un reconstruccion. 


New York Mets, sinembargo, a enfrenta un fin di siman 
dificil, perdiendo dos wega cera contra Philadelphia Phillies. 


E perdidanan a wordo exacerba pa un lesion na e shortstop 
estrella Francisco Lindor, kende a sufri un lesion na su lomba 
y a wordo forsa pa bandona e wega di diadomingo trempan. 
E capacidad di Mets pa sigura un puesto den postemporada 
ta awor den peliger mientras nan ta trata cu retonan tanto 
riba veld como relaciona cu lesion. 


E fin di siman tambe a presenta logronan individual notabel, 
incluyendo un homerun historico pa e outfielder di San 
Francisco Giants, Heliot Ramos, kende a bira e prome batido 
di man drechi pa bati un "splash hit" den McCovey Cove na 
Oracle Park. E temporada di MLB ta sigui keinta mientras 
ekiponan ta haci nan empuhe final den direccion di october. 


Mientras cu Dodgers ta lucha cu lesion 


Yankees y Tigers ta briya 

WATKINS Glen International a brinda un fin di siman 
emocionante di accion di NASCAR, cu Chris Buescher 
saliendo como e ganador destaca y varios piloto di playoff 
experenciando momentonan dificil. Buescher a sigura su 
prome victoria di e temporada den un final dramatico, mien- 
tras cu pilotonan cu no ta den playoff a domina e top posi- 
cionnan, cambiando e panorama di playoff. 


Chris Buescher a logra e victoria den un careda emocionante 
cu a wak con el a pasa Shane van Gisbergen riba e ultimo 
buelta di overtime. E triunfo aki ta marca un redencion pa 
Buescher, cu anteriormente a keda cortico den un final preta 
na Kansas. E victoria no solamente ta destaca su habilidad 
pero tambe ta stroba e resultadonan di playoff anticipa, ya 
cu Buescher y otro pilotonan cu no ta den playoff a yena e 
top posicionnan. Hunto cun'e den e top cinco tabata van 
Gisbergen, Carson Hocevar, Ross Chastain, y Zane Smith, 
tur di cual no ta den e playoff. 


Spire Motorsports tabat’in un actuacion sobresaliente cu tur 
tres di su autonan terminando den e top 10 pa prome biaha. 
Carson Hocevar a logra un miho posicion den su carera na di 
tres lugar, Zane Smith a sigura di cinco luga, y Corey LaJoie a 
tuma di ocho luga, marcando su prome top 10 den su carera 
riba un pista di careda. Chase Briscoe tambe a haci avan- 
cenan significante, moviendo for di ultimo entre 
e pilotonan di playoff pa di 11 luga den e clasifi- 
cacion despues di a termina na di seis luga, un 
resultado cu ta pon'e den un luga di transfer. 


Di otro banda, varios piloto di playoff a enfrenta 
contratiempo. Denny Hamlin, cu tabatin mester 
di un careda fuerte despues di problemanan di 
strategia na Atlanta, tabatin un careda decep- 
cionante. Despues di a clasifica na di 22 luga, 
Hamlin tabata envolvi den multiple inciden- 
tenan y a termina na di 23 luga, cayendo seis 
punto bao di e liña di corte prome cu e careda di 
Bristol. Ryan Blaney, e lider di punto prome cu 
e careda, no a dura mas leu cu e prome buelta, 
accidentando riba e prome buelta y terminando 
na ultimo luga. 


Brad Keselowski a enfrenta un careda dificil 
cu dos penalidad den pit road y un accidente 
cu a hiba na un final na di 26 luga, lagando e 
12 punto for di e liña di corte. Martin Truex Jr. 
tambe tabatin un fin di siman dificil, terminando 
na di 20 luga y expresando frustracion tocante e 


condicionnan di careda na final. Truex ta keda bao di e liña 
di corte mientras e serie ta bay pa Bristol, unda e panorama 
di playoff lo sigui evoluciona. 


Deporte Internacional: Chris Buescher ta Triunfa den un 
Emocionante careda di Watkins Glen; Piloto di Playoff Ta Lucha 

NA Aruba, obtene financiamento pa negoshinan a bira cada bes 
mas dificil segun cu banconan ta impone criterionan di prestamo 
mas estricto. E cambio aki a forsa hopi empresario pa busca 
fondo for di fuentenan no convencional, hopi biaha hibando nan 
na prestamistanan cu interes halto. E situacion ta asina serio cu 
e Minister di Asuntonan Economico a yama algun di e fuentenan 
alternativo aki "loan sharks" complicando e panorama di finan- 
ciamento ainda mas. Sin embargo, tin varios solucionnan inno- 
vativo y legitimo di financiamento cu negoshinan Arubano por 
explora pa sostene nan crecemento y innovacion. 


Crowdfunding ta un di e alternativanan aki cu a gana hopi aten- 
cion. Door di probecha plataformanan online, negoshinan por 
recauda cantidadnan chikito di placa for di un cantidad grandi 
di hende. E acercamento aki no solamente ta provee fondonan 
necesario pero tambe ta yuda construi un comunidad di sostene- 
donan. Plataformanan manera Kickstarter y Indiegogo ta permiti 
negoshinan presenta nan ideanan y haya sosten directamente 
for di clientenan potencial. E metodo aki por ta particularmente 
efectivo pa startups cu productonan of servicionan atractivo. 


Prestamo peer-to-peer (P2P) ta un otro opcion viabel. 
Plataformanan di prestamo P2P ta conecta negoshinan cu inver- 
sionistanan individual cu ta dispuesto pa presta placa a cambio 
di pagonan di interes. 


E modelo aki por ofrece terminonan mas faborabel compara cu 
banconan tradicional y hopi biaha ta mas accesibel pa empre- 
sanan chikito y mediano cu kisas no por cumpli cu rekisitonan 
bancario convencional. Plataformanan manera LendingClub y 
Prosper a haci impactonan significante den e espacio aki global- 
mente, y modelonan similar por wordo adapta pa e mercado 
Arubano. 


Capital di riesgo ta un forma mas tradicional di financiamento 
alternativo pero ta keda crucial pa negoshinan cu potencial di 
crecemento halto. Capitalistanan di riesgo ta provee financia- 
mento a cambio di participacion den e compania. Esaki por ta 
un opcion adecua pa negoshinan buscando no solamente sosten 
financiero pero tambe guia strategico y mentorship. Mientras cu 
sigura capital di riesgo por ta competitivo, e ta ofrece e bentaha 


di inversion substancial y e potencial pa crecemento rapido di e 
negoshi. 


Subsidionan y Becanan di Gobierno ta un recurso critico cu 


negoshinan Arubano actualmente no tin pero mester boga pe 
den futuro. Idealmente, e programanan aki lo ofrece opcionnan 
di pago bek cu interes abou pa sostene innovacion, sostenibi- 
lidad, y desaroyo economico. Aunke e tipo di becanan aki no ta 
disponibel ainda, si nan ta wordo implementa, nan por provee 
sosten significante pa proyectonan specifico of expansionnan 
di negoshi, yudando pa alivia presionnan financiero y fomenta 
crecemento. 


Den resumen, mientras cu institutonan bancario tradicional na 
Aruba por presenta bareranan significante pa obtene financia- 
mento, negoshinan tin un variedad di opcionnan alternativo pa 
explora. 


Crowdfunding, prestamo P2P, capital di riesgo, y e potencial pa 
futuro subsidionan y becanan di gobierno ta ofrece solucionnan 
diverso cu por yuda empresarionan nabega retonan financiero y 
impulsa crecemento. Segun cu e panorama financiero ta evolu- 
ciona, ta esencial pa negoshinan Arubano keda informa tocante 
e opcionnan aki y selecta e solucionnan cu ta alinea miho cu nan 
necesidadnan y metanan. 


Mas aleu di e banconan tradicional 


Explorando opcion alternativo di financiamento pa negoshi 


C O M E R C I O 

HOPI biaha networking ta wordo malinterpreta como 
simplemente intercambia tarhetanan di negoshi of asisti na 
eventonan social. 


En realidad, e ta un practica strategico enfoca riba construi 
relacionnan significativo cu ta provee sosten, conseho, y 
oportunidadnan valioso. 
Pa profesionalnan den rolnan ehecutivo, networking stra- 
tegico por ta un "game-changer," habriendo porta pa 
mentornan, lidernan di industria, y colaboradornan poten- 
cial cu di otro manera por a keda cera. 


Na su nucleo, networking strategico ta trata di cultiva rela- 
cionnan cu ta tanto profesionalmente como personalmente 
enrikecedor. 


No ta trata solamente di colecta contactonan sino mas bien 
di crea un red di personanan di confiansa cu por ofrece 
perspectiva, guia, y oportunidadnan. Pa ehecutivonan, 
esaki ta nifica envolve cu coleganan, lidernan di industria, 
y lidernan di pensamento cu por provee perspectivanan y 
conseho valioso. 


Un di e beneficionan principal di networking strategico ta 
gana acceso na mentornan cu por guia bo door di decisi- 
onnan y retonan compleho di negoshi. Mentornan ta ofrece 
un abundancia di experiencia y por provee sosten durante 
momentonan crucial den bo carera. Nan tambe por intro- 
duci bo na nan red, expandiendo ainda mas bo conexionnan 
y oportunidadnan potencial. 


Ademas, networking ta habri e porta pa colaboracionnan cu 
lidernan y expertonan di industria. 


E colaboracionnan aki por hiba na proyectonan innovativo, 
"joint ventures", y asociacionnan cu por mehora significati- 
vamente bo posicion profesional. Door di conecta cu perso- 
nanan cu tin habilidadnan of recursonan complementario, 
bo por probecha nan experticio pa logra metanan mutuo y 
impulsa exito. 


Networking strategico tambe ta provee un plataforma pa 
keda informa tocante tendencianan y desaroyonan den indu- 
stria. Envolve cu un red diverso di profesionalnan ta permiti 
bo pa reuni perspectiva y conocemento cu por no ta facil- 
mente disponibel door di canalnan tradicional. E consciencia 


aki por yuda bo tuma decisionnan informa y keda dilanti di 
cambionan den industria. 


Adicionalmente, networking por hiba na oportunidadnan cu 
ta cambia bo carera. 


Sea ta un oferta di trabou nobo, un promocion, of un invita- 
cion pa papia na un evento grandi di industria, e relacionnan 
cu bo ta construi door di networking strategico por tin un 
impacto profundo riba e trayectoria di bo carera. E oportun- 
idadnan aki hopi biaha ta surgi for di e confiansa y record cu 
bo ta establece cu bo red. 


Pa maximisa e beneficionan di networking, acerk'e cu un 
mentalidad strategico. 


Enfoca riba construi relacionnan genuino en bes di djis 
busca ganashi inmediato. Sea proactivo den yega na perso- 
nanan cu ta alinea cu bo metanan y interesnan profesional. 
Asisti na eventonan di industria, participa den discusionnan 
relevante, y keda envolvi cu bo red pa mantene y fortalece e 
conexionnan valioso aki. 


Den resumen, networking strategico ta un herment poderoso 
pa profesionalnan ehecutivo buscando pa mehora nan 
perspectivanan di carera y crecemento profesional. 


Door di construi relacionnan significativo, haya acceso na 
mentor, fomenta colaboracionnan, keda informa, y gara 
oportunidadnan di carera, bo por probecha networking pa 
logra bo obhetivonan di carera a largo plaso y keda dilanti 
den un panorama competitivo. 


E bentaha strategico di networking 
p’e profesionalnan ehecutivo 

AWEMAINTA ta presenta awe algun informacion interesante y 


hechonan curioso cu ta bon pa bo sa! 


1. E cadushi mas grandi na mundo ta 25 meter halto. 


2. Honing ta keda bon pa mas di 3000 aña 


3. E caranan cu ta aparece den bo soñonan no ta nobo 


4. Hende muhe ta kinipi nan wowonan mas frecuente cu hende 


homber 


5. Placa di papel a wordo uza pa prome biaha na China 


6. China tin nada menos cu 124.000 kilometer di rails di trein 


7. Cada dia mas di 12 aña di material di video ta wordo subi riba 


Youtube 


8. McDonalds ta bende 75 hamburger cada seconde 


9. 8% di hende homber ta kleurenblind 


10. Bestianan tambe tin humor 


11. Un persona ciego no por tin miedo di haltura 


12. E homber mas rico di tur tempo ta John D. Rockefeller 


13. E wega famoso "Tetris" a wordo crea den 14 dia 


14. Olifantenan por hole otro for di un distancia di 5 kilometer 


15. E solo ta emiti vlamnan di 20 pa 50 miyon grado 


16. Mayoria hende muhe tin friu mas lihe cu hende homber 


17. Un bichi tin nada menos cu 10 curason 


18. Un hende muhe ta pasa un promedio di 2 aña di su bida den 


baño 


19. Mas di 50 porciento di e poblacion mundial nunca a uza telefon 


20. Raton y cabaynan no por saca 


21. Bo ta niester cu un velocidad di aire di mas di 150 kilometer pa 


ora 


22. Barbuletanan ta saboria cu nan pianan 


23. Un cacalaca por biba 9 dia sin su cabes 


24. E ola mas halto registra a yega 64 meter riba nivel di lama 


25. Awa cayente ta congela mas lihe cu awa friu 


26. Solamente 20 porciento di e Sahara ta consisti di santo 


27. E strepinan di un zebra ta provee refrescamento 


28. Hende cu cabey cora ta sinti menos dolor 


29. Un giraf tin e mesun cantidad di werwels den su nek cu un hende 


30. Si bo cera un ‘goldfish’ den un camber scur, e ta bira blanco 


31. Tin por lo menos 9 miyon hende cu ta cumpli aña riba e mesun 


dia cu bo 


32. Mohammed ta e nomber mas comun na mundo 


33. E comikita di Donald Duck tabata prohibi na Finlandia, pasobra 


e no ta bisti carson 


34. Solamente e sanguranan hembra ta pica 


35. E mata mas bieu na mundo tin mas di 4700 aña 


Bon pa sa 

HOPI biaha salud mental ta wordo discuti den terminonan 
general, enfocando riba tendencianan social y problemanan 
sistemico. Sin embargo, comprondiendo salud mental na 
un nivel micro - a traves di e lens di interaccionnan diario 
y escogencianan personal - por provee informacionnan 
valioso den e bienestar individual y ofrece enfokenan prac- 
tico pa mehora salud mental riba un escala personal. 


Na e nivel micro, salud mental ta wordo influencia pa inter- 
accionnan diario cu famia, amigonan, y coleganan. E rela- 
cionnan interpersonal aki ta hunga un rol crucial den forma 
nos estado emocional y psicologico. Interaccionnan posi- 
tivo por aumenta autoestima, reduci stress, y fomenta un 
sentido di pertenencia, mientras cu experiencianan nega- 
tivo, manera conflictonan of falta di sosten, por contribui 
na sentimentonan di isolacion, ansiedad, of depresion. Ta 
consciente di e calidad di e interaccionnan aki y busca pa 
construi y mantene relacionnan di sosten por impacta signif- 
icativamente e bienestar mental. 


Escogencianan y habitonan personal tambe ta hunga un rol 
critico den salud mental. Rutina diario, incluyendo patronchi 
di drumi, actividad fisico, y nutricion, por afecta humor y 
nivelnan di stress. Por ehempel, falta di suficiente soño of 
un dieta pober por hiba na iritabilidad y funcion cognitivo 
reduci, mientras ehercicio regular y nutricion balansa por 
mehora humor y resiliencia. Implementando habitonan salu- 
dabel y tumando decisionnan consciente tocante bo rutina 


diario por sostene salud mental y bienestar general. 


Ademas, practicanan di cuido propio, manera mindful- 
ness, tecnicanan di relahacion, y dedica tempo pa hobbies y 
interesnan, ta contribui na salud mental na e nivel micro. E 
practicanan aki ta yuda maneha stress y provee un sentido 
di control y satisfaccion. Rutina regular di cuido propio por 
preveni burnout y promove balans emocional, haciendo mas 
facil pa maneha e retonan di bida. 


Comprondiendo salud mental na e nivel micro tambe ta 
envolve reconoce e importancia di autoconsciencia y 
crecemento personal. Individuonan cu ta sintonisa cu nan 
propio necesidadnan emocional y ta traha activamente riba 
nan desaroyo personal ta miho ekipa pa maneha stress y 
mantene un perspectiva positivo. Participando den practi- 
canan reflexivo, buscando terapia of conseho, y estableci- 
endo metanan personal por mehora comprension propio y 
contribui na un miho salud mental. 


Den resumen, mientras factornan social mas amplio sigur 
ta impacta salud mental, poniendo atencion na interac- 
cionnan diario, escogencianan personal, y practicanan di 
cuido propio na e nivel micro por provee strategianan prac- 
tico pa mehora e bienestar individual. Door di enfoca riba e 
aspectonan aki, individuonan por fomenta un estado mental 
mas saludabel y balansa y nabega e complehidadnan di bida 
moderno miho. 


Salud Mental na un Nivel Micro 


E Impacto di interaccion diario y escogencia Personal 

DIA 10 di september 2024 Grupo di damas 50+ na Piedra 
Plat, Palmita di Oro, a celebra su di 17 aña di existencia, bou 
guia di Glenda D. Bareño i Marcia Bareño. 


Nan a cuminsa dia 10 di september, 2007 cu nan prome 
encuentro. Tur dialuna nan tabata bin hunto pa haya lezing, 
haci obra di man, seso sport, weganan di estafette, bingo, sali 
trip, y hasta wega traha pa Glenda manera di ken e wowonan 
ta, di ken e pia ta, di ken e derriere ta? Pa menciona un par. 
Despues el a cambia pa un temporada riba diaranson pa 
despues bay bek dialuna. Pa awo e ta cada pasa un siman 
riba dialuna mas tanto te ora e grupo cera. 


Si, despues di 17 aña Palmita di Oro lo stop su encuentronan 
na december 2024. 


Palmita a conoce varios miembro na un punto riba 40. Tin a 
sali y tin a bay laga nos. 


E grupo a haya ayudo durante varios aña di famia cu ta yuda 
ora di fiesta y ora dirigente tabata bay afo pa sigui cu e 
encuantronan. 


Un danki grandi ta bay na Georgina Thurston, Brenda Croes, 
Myrtha Bareño, Ghislaine Croes y Mylene Croes cu a yuda 
durante e añanan. 


Tambe kier a gradicidi tur miembro cu a tuma parti di Palmita 
di Oro durante e añanan. 
Muy special e miembronan cu a aporta extra cu dulce de 
leche, snacks, obra y regalo pa otro miembro durante varios 
aña. 


Danki tambe na tur cu a yuda, persona y comerciante durante 
e 17 añanan aki cu donacion, lezing, etc. 


Nos kier a tuma nota di e 4 miembronan cu ta cu nos ainda 
desde 10 september 2024. 


Glenda D. Bareño, Marcia Bareño, Lucila Croes y Brenda 


Croes. 


Miembronan cu tambe ta haci 17 aña e luna aki Yola Kock y 
Lourdes Croes. 


Na e momento nan aki e grupo ta conta ainda cu 17 miembro. 
Y nan lo keda cu nos te dia nos cera na december e aña aki. 


Drupo di damas Palmita di Oro a cumpli 17 aña di existencia 

ARUBA Lions Club conoci pa hopi aña cu su rifa di cas pa 
asina por recauda fondo pa yuda comunidad, awendia ta 
evaluando riba otro maneranan y opcionnan pa por reem- 
plasa esaki. 


Mientrastanto e organisacion ta sigui traha riba su fondonan 
y den e caso aki ta enfoca riba otro actividadnan cu por yuda 
nan fondo pa sigui cu e bunita trabounan den comunidad. 


Pa esaki Aruba Lions Club ta organisando diasabra 28 di 
september venidero un “Lions Car Rally – Scavenger hunt” 
unda hopi hende por diberti cune y alabes ta yuda cu un 
contribucion cu ta bay bek den comunidad. 


Pa cada persona cu ta interesa di participa cu e “Lions Car 
Rally” por inscribi riba e siguiente link aki https://forms.gle/ 
XDhoL3oGVoNy9CABA. 
Por tin maximo 5 persona den auto y e Car Rally lo cuminsa 


na club di Lions situa na Engelandstraat 11 na Eagle pa 7or 
di anochi y lo core den e cayanan di Oranjestad y tambe 
Noord pa despues finalisa bek na e punto di salida. 
Den nos mundo moderno, awendia cu tur cos ta digital, pa 
cu e Car Rally aki tambe tur informacionnan lo bay via what- 
sapp unda tur participante lo ricibi nan instruccionnan y 
tareanan cu mester cumpli cu ne. 


Sigur lo bay tin varios premionan interesante manera entre 
otro di 500 florin cash y mucho mas pa e dia aki. 


Pueblo henter ta keda invita pa forma parti di e Car Rally aki 
y bin gosa hunto cu famia, amigonan, coleganan, pa haci e 
anochi aki uno dibertido. 


Por inscribi adelanta via e link akiriba of tambe via e link cu 
ta aparese ariba e pagina di facebook di Lions Club of Aruba, 
caminda por ricibi tur informacion di e diferente manera con 
pa haci e pago di inscripcion. 


Ban gosa den un ambiente alegre e anochi aki y contribui 
cu Aruba Lions Club, nan ta warda boso diasabra 28 di 
September pa 7or di anochi na Engelandstraat 11. 


Aruba Lions Club cu un Car Rally 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 

UN di e senadornan di JCI Aruba, Senador Dave Martinus, a 
wordo eligi como presidente di ASAC (Asociacion di Senador 
di America y Caribe) pa aña 2025. 


E eleccion aki a tuma luga diabierna ultimo, dia 13 di 


september 2024, na Ecuador. 


A rindie homenahe dialuna, 16 di september 2024 den e 
aula di aeropuerto Reina Beatrix, despues di su regreso na 
Aruba. Senador Dave a core un caminda largo den su carera 
dentro di Jacey. 


Nos ta desea Senador Dave hopi fortalesa den su funcion 
nobo pa aña 2025 y p'e sigui halsa nomber di Aruba den e 
ambito internacional. 


Senador Dave Martinus eligi como presidente di ASAC 2025 

DURANTE un discurso como parti di e Conferencia Global 
di Turismo, Ronella Croes CEO di Aruba Tourism Authority 
(A.T.A.) a celebra den nomber di e industria turistico di 
Aruba e union entre socionan clave den turismo. Socionan di 
Norte America, Latino America, y Europa. Unda cu a enfoca 
riba fortalece e colaboracion entre lidernan di turismo, y a 
comparti e futuro di e industria di turismo di Aruba y su evolu- 
cion cual ta dirigi riba introduci aun mas accion cu ta cuadra 
cu e conceptonan di “Responsible Tourism” & “Regenerative 
Tourism”. Conceptonan cu Minister di Turismo y Salubridad 
Publico, Sr. Danguillaume Oduber y Sra. Sanju Luidens- 
Daryanani, CMO di A.T.A. tambe a ilustra den nan discurso. 


Aruba ta keda un di e destinacionnan mas fuerte den e region 
Caribense cu rendimento halto y continuo. Caminda cu ta 
keda reconoce cu turismo ta keda e pilar vital di economia 
di Aruba. Den e mesun rosea, A.T.A. entre otro ta realisa cu 
mester tuma mas accion compara cu locual ya ta wordo haci 
pa maneha desaroyo di turismo. Cu enfoke riba entre otro e 
sentimento di “Overtourism” y Sostenibilidad, tanto global- 


mente como tambe na Aruba, ta reconoce cu e modelo di 
desaroyo y crecemento di añanan 90 no ta aplicabel mas. 
Ni pa awo y ni pa futuro. Un realisacion cu no ta nobo, y cu 
a wordo incorpora den e strategia di turismo di Aruba ya 
pa algun aña pa medio di e modelo di maneho cu a tipifica 
como uno di “High Value – Low Impact”. Pero desaroyonan 
ta exigi mas cambio. 


Si compara e situacion di diferente destinacion globalmente 
manera, Mallorca, Barcelona, y Venesia, Aruba ta cambia 
su direccion pa preveni cu e problemanan aki bira uno mas 
serio. A.T.A. ta compromete su mes na sigui evoluciona for 
di un strategia dirigi riba “Sustainable Tourism”, pa uno 
denomina como “Responsible Tourism” y pa eventualmente 
yega na un strategia di “Regenerative Tourism”. Sr. Jeremy 
Sampson CEO di Travel Foundation a indica cu “Destination 
Marketing & Management Organizations” (DMMOs), pues 
den e caso aki un ‘A.T.A.’, mester ahusta accionnan aun mas 
pa move di strategia unda ta encurasha mas turismo pa uno 
unda ta enfoca riba “balancing it”. A.T.A. conforme maneho 
di turismo ya a bin ta enfoca riba esaki, pero A.T.A. y un y tur 
(pasobra e ta un esfuerzo colectivo) mester re-evalua. Den 
caso di A.T.A. e ta e motibo pakico riba un plataforma inter- 
nacional, bou di mas cu 100 socio internacional presente 
awe, pero tambe bou di socionan local, awe a enfoca riba 
cambionan strategico y ambicioso. Tur conforme A.T.A. su 
di 4 plan di maneho (esta su di 4 “Multi-Annual Corporate 
Strategy”). 


A.T.A. lo sigui basa su strategia riba atrae e bishitante di 
balor halto. Lo stabilisa e crecemento den cantidad di ‘stay- 
overs’ pa asina por dirigi y cambia e enfoke na atrae propor- 


Ronella Croes (CEO A.T.A.) durante Aruba Global Travel Conference 


Cambio strategico y ambicioso dirigi riba conceptonan 
di “Responsible & Regenerative Tourism” 

cionalmente mas bishitante cu no solamente un perfil 
economico desea, pero cu tin e mentalidad di tambe balora 
“Responsible Tourism”, cu ta contribui na nos economia, 
cu ta respeta nos cultura y medio ambiente, y ta proteha 
nos isla, Aruba. Cambio den comportacion lo wordo 
promovi mediante educacion y den diferente etapanan di e 
“Customer Journey” di e bishitante segun e plan di commu- 
nicacion. A.T.A. y pues Aruba como destino turistico popular 
internacional, lo posiciona su mes como un destino cu ta bai 
papia mas di e topiconan menciona te hasta promer cu un 
persona bishita y mas cu claro, durante e otro etapanan di 
e “Customer Journey” cu ta referi na nan como e “Feel It”, 
“Want It”, y “Get It”. Ta añadi na e modelo di comunicacion 
di A.T.A., “Protect It”. Cu esaki lo tene cuenta cu protec- 
cion di nos isla conforme e manera cu nos ta comunica cu e 
bishitante nobo of esun cu ta ripiti, cu nos localnan incluy- 
endo negoshinan local cu mester carga y sostene e vision, y 
cu nos bishitantenan di afo durante di nan vacacion tambe. 


Locual tambe ta notabel den e di 4 plan di maneho ta cu A.T.A. 
no lo yama nos turistanan ‘bishitante’ (“visitors / arrivals”) 
mas pero mas bien ‘huesped’ (“guests”) unda cu lo enfoca 
riba no solamente kiko Aruba por duna su bishitantenan / 
huespednan, pero riba kiko nan tambe por haci pa Aruba. 
Como huespednan den nos cas, nos ta enfoca aun mas riba 
locual ta importante pa nos bienestar como Aruba y nan ta 
yuda nos den esaki, pero alabes nan tambe ta proteha e isla 
y experiencia vacacional cu ta asina bon pa nan, y pa nan 
bienestar! Sea cu nan ta biaha como pareha, den famia etc. 


A.T.A. a ilustra con satisfecho nos ‘huespetnan’ ta y pakiko 
nos ta para pa e cambio strategiconan menciona! Pa salva- 
guardia e Aruba cu ta hogar pa nos tur como residente, 
pero tambe pa proteha e Aruba cu hopi ta considera nan 
hogar pa un siman of pa mas tempo! Nan “home away from 
home!” Pues ambos nos como localnan y nos huespednan 
tin e responsabilidad cu nos Aruba y mester haci mas pa 
‘protehe esaki’. Y esaki ta netamente locual A.T.A. lo haci. 


Ta subraya cu A.T.A. a bin ta haci hopi esfuerso caba y lo 
haci aun mas, pero no por carga esaki su so, pasobra no ta 
un responsabilidad di A.T.A. so. 


Socionan internacional presente, por a forma parti di un 
discurso unda a ilustra ehempelnan di con ya caba tin hopi 
aspecto ta haña atencion a base internacional, pues como 
parti di con ta posiciona Aruba, y a base local esta den kiko 
inversion ta bai y otro esfuerso den producto turistico. 


A ilustra con hopi enfasis ta wordo poni riba investigacion y 
data, pa asina tuma e mihor decisionnan pero tambe formula 
mihor conseho y ‘input’ como parti di A.T.A. su papel den 
hopi comision, huntanan y simplemente como e autoridad di 


turismo unda ta trata di pone tur nanishi den mesun direc- 
cion. Asina a menciona algun punto clave como parti di e 
“Local Sentiment Survey” cu a ser efectua e aña aki, pero 
tambe e “Visitor Sentiment Survey” y multipel otro inves- 
tigacion haci, cu a yuda den formula cambionan strategico. 


E industria di turismo na Aruba, pero tambe global ta uno 
fuerte y vibrante, pero tambe vulnerabel. Aki a indica cu A.T.A. 
y tur socio ta keda hopi atento na desaroyonan! Ta keda vigi- 
lante! Principalmente den caso di Aruba cu ta forma parti 
di e 3 paisnan na mundo mas dependiente di turismo, ora 
considera contribucion di turismo (%) na e pais su producto 
interno bruto (GDP). 
Ta consciente di desafionan y a ilustra varios cu por ta 
presente den e diferente regionnan, pero a ilustra con Aruba 
ta prepara, ta sigui inverti y ta introduciendo cambionan 
importante! E meta colectivo ta keda ‘Un Aruba Dushi pa 
Biba ta Un Aruba Dushi pa Bishita’. 


Tocante Aruba Tourism Authority (A.T.A.) 
Desde 1 di januari 2011, Aruba Tourism Authority ta opera 
como un entidad ‘Sui Generis’. Un organizacion independi- 
ente den e esfera publico. 


Aruba Tourism Authority ta fungi como ‘Destination 
Marketing and Management Organization (DMMO)’ y ta 
responsabel pa uni interes turistico entre socionan local e 
internacional. A.T.A. ta pone hopi enfasis riba e modelo di 
“High Value-Low Impact” cu ta pone enfasis pa mehora y 
mantene esfuerzonan pa logra e balans entre cuater pilar: 
‘Calidad di Bida di e Residente’, ‘Calidad di Experiencia di 
e Bishitante’, ‘Proteccion y Preservacion di Naturalesa & 
Medio Ambiente’, y ‘Contribucion Economico na nos isla’. Ta 
enfoca na atrae e bishitante cu lo inverti mas (calidad en 
bes di cantidad mirando cu capacidad di carga ta sigui ricibi 
atencion di parti di A.T.A.), lo aumenta e balor economico 
di e bishitante, posiciona Aruba como un pais desea y 
sostenibel, y posiciona Aruba como lider di desaroyo como 
un destinacion. 

DIADOMINGO durante Open Monumentendag, Stichting 
Monumentenfonds Aruba (SMFA), Minister Geoffrey Wever y 
Minister Xiomara Maduro a anuncia cu orguyo e cuminsamento 
di e restauracion di Cas Veneranda, Wilhelminastraat 7. 


Despues di basta preparacionnan, por mira cu e siman aki lo tin 
actividad na Cas Veneranda. E prome paso tawata pa obtene 
fondo di Ministerio di Economia pa por a yega na un acuerdo di 
compra cu e doño original di Cas Veneranda. Despues cu Minister 
Geoffrey Wever a ricibi apoderacion di Parlamento di Aruba e di 
dos paso tawata e preparacion pa firma e koopovereenkomst cu 
e famia di e doño original y firmamento di e huurovereenkom- 
stnan. E Departamento di Asuntonan Economico, Commercio y 
Industria (DAECI) lo ta e huurdo principal y verder lo tin un etab- 
lisamento di horeca den e pida na banda di Schoolstraat. Esaki ta 
forma parti di e maneho di Minister Geoffrey Wever di Asuntonan 
Economico pa revitaliza Oranjestad. 


E di dos paso tabata e design di e proyecto. Hoevertsz ArchiDesign 
N.V. a wordo scogi como architecto y hunto cu e projectleider di 
SMFA a guia e bouw team cu ta consisti di Pro-tec (airco), Rotech/ 
Hecom (electra), Smart Systems (security) & Dynaf (solar). E 
subcontratistanan aki a wordo involvi den e proceso di design for 
di cuminsamento. 


Den mesun periodo Minister di Cultura, Xiomara Maduro y 
Monumentenbureau a cuminsa cu e proteccion legal di e monu- 
mento. Asina e storia di e monumento lo wordo preserva pa 
semper y e historia lo keda biba. SMFA a cuminsa cu e proyecto 
di ‘Tales of Cas Veneranda’ Monumentenfonds Aruba | Tales of 
Culture, unda un y tur por comparti nan portretnan y storianan di 
antes di e cas monumental. 


E di tres paso tabata e destaho y ehecucion pa e prome fase di e 
proyecto: demolishon. Durante e añanan hopi cos a wordo añadi 
na e edificio cu no tabata tey originalmente. Tambe e candela 
di 2014 a causa bastante daño. E contratista General Property 
Services a haci un bon trabao kitando tur cos ‘moderno’ di e 
monumento. Durante e fase di sloop a descubri hopi mas di e 
historia di e edifico. Ta impresionante pa wak con sabi y creativo e 
arkitecto (Dada Picus) tabata e tempo ey. Corda cu den construc- 
cion di e edificio no tabatatin power tools of otro cosnan moderno 
pa yuda nan. 


Ora e demolishon a caba, e bouwteam por caba cu e bestek & 
tekeningen y destaho pa e di dos fase: restauracion, a cuminsa. 


Siman pasa a logra di haya un acuerdo cu contratista Jash 
Development N.V. cu den pasado ya caba a restaura Nicolaas 
Store pa SMFA. Awo Jash, hunto cu e otro miembronan di e 
bouwteam, lo restaura Cas Veneranda. E trabao di restauracion 


lo cuminsa di 23 di september, despues di prepara e bouwplaats, 
y lo caba fin di november 2025. 


E ultimo paso lo tuma lugar fin di 2025/cuminsamento di 2026 
ora nos huurdonan lo muda bay den monumento. E ora ey SMFA 
lo keda involvi den e mantencion di e edificio. 


Cas Veneranda 
E edificio impactante den Wilhelminastraat a keda construi na 
1936 pa Federico Maximiliaan (Machi) Arends cu tabata e consul 
di Spaña. 


E arkitecto tabata e conocido bouwmeester Dada Picus, cu a 
bay te Colombia pa haya inspiracion for di un edificio cu esposa 
di Machi, Maria Veneranda, tabata encanta cun’e y asina a bin 
Aruba bek pa construi e edificio cual awe nos conoce bou di e 
nomber di Cas Veneranda. Un di e casnan mas grandi na Aruba 
den e tempo ey construi. 


Ademas di tabata un vivienda akinan tambe tabata tin e prome 
‘Super’ Ice cream shop y e prome localidad di Masyfral. Oncha’s 
flowershop y e Consulado di Spaña tambe tawata ubica den e 
edificio. 
Na final di añanan setenta a comberti e edificio den Papiamento 
restaurant. Durante e ultimo dos aña e restaurant Papiamento 
tambe tawata opera como un club Nocturo (Club Nouveau) 
despues cu e restauarant tawata sera anochi. Despues cu 
Papiamento restaurant a sali di e edificio na final di 1990 ela 
keda bashi. 


Na aña 2023 Stichting Monumentenfonds Aruba a yega na un 
acuerdo di compra cu e herederonan di Machi Arends y na maart 
di 2024 a haci e traspaso oficial di e edificio pa por cuminsa 
cu e restauracion. E proyecto ta co-financia pa Algemeen 
Pensioenfonds Aruba (APFA) hunto na Nationaal Restauratiefonds 
di Hulanda (NRF) y Ministerio di Economia, Comunicacion y 
Desaroyo Sostenibel. Despues di e restauracion e monumento lo 
bira e oficina di DEACI y lo tin un espacio tambe pa horeca. 


Stichting Monumentenfonds Aruba 
Stichting Monumentenfonds Aruba ta existi for di aña 1996 y ta 
un organisacion no gubernamental encarga cu adkiri, restaura, 
huur y mantene monumentonan di Aruba. Banda di esaki tambe 
ta pone enfasis riba educacion y conscientisacion tocante e 
importancia di nos monumentonan como parti di nos herencia 
cultural. Cas Veneranda ta e di 17 monumento cu ta propiedad di 


Stichting Monumentenfonds Aruba. 


Pa mas informacion sigui nos riba social media: Monuments Fund 
Aruba | Instagram, Facebook | Linktree 


Cuminsamento di restauracion di Cas Veneranda 

RIBA un fecha manera awe pero 65 aña pasa a nace na 
Jamaica un baby mucha muhe y su mayornan a yam’e Ericia 
Claire Daley. Despues di su infancia henter famia a bay biba 
na Inglatera. Aya el a pasa su añanan como teenager y a 
studia e idioma Ingles. Segun aña pasa el a bay Hulanda pa 
biba y eynan el a enamora y forma su famia. E famia Daley- 
Romney a haya 2 yiu muhe. Cu e muchanan ainda chikito 
famia Daley-Romney a biaha pa Aruba unda nan a establece 
nan mes. Na Aruba juf. Claire Romney, manera tur hende 
conoc’e, a traha na Colegio Arubano, despues Colegio San 
Nicolas y ultimo na Colegio Nigel Matthew. 


Awe. 16 di september, nos ta para un rato keto na e trayec- 
toria di juf. Claire Romney como docente, mentor, conrector, 
counselor y e rol di mama di hopi studiante. Juf. Romney 
sigur ta un persona hopi keri na scol tanto pa e alumnonan, 
pa su coleganan y demas personal. Alabes, juf. Romney ta 
un persona hopi critico, aunke semper constructivo pa e 
bon di e alumnonan y pa e bon di e scol. Juf. Romney ta 
tambe un persona cu bon bista riba expresion corporal. E 
ta mira of sinti cu algo no ta bon cu un alumno of colega. E 
mes ta acerca e persona y ta tuma su tempo pa atende cu 
e persona, pa papia di loke ta pasando y con pa yuda otro. 


Awo cu juf. Romney ta bay disfruta di su pensioen bon mereci, 
nos sa cu e no ta bay completamente. E lo keda activo como 
docente di Ingles na Colegio Nigel Matthew pa algun klas. 


Den nomber di tur alumno di Colegio Nigel Matthew y tur nos 


personal, nos kier bisa juf. Romney DANKI pa tur e añanan 
di servicio, pa e pasenshi, pa e momentonan di alegria y 
tristesa cu nos a pasa hunto y tambe pa e biahanan cu juf. 
Romney a coregi nos y mustra nos otro posibilidadnan pa 
alcansa nos metanan. Danki di curason. 


Juffrouw Ericia Claire Daley-Romney 
ta baha cu pension bon mereci 

RECETA DI DIA 


Pumpkin Chocolate Chip MufÏns 


Herfst t'e temporada perfecto pa disfruta di e sabornan 
caluroso y reconfortante di pumpkin spice. E mufÏnsnan 
aki e pampuna chocolate chip ta e combinacion ideal di con 
dushi y spicy e ta. Pampuna no solamente ta dun'e un sabor 
delicioso, sino cu tamte ta aporta un textura suave y moli. 
Ademas, e chocolate chip ta agrega un toke iresistibel cu ta 
haci nan mas apetitoso. Ya sea pa un desayuno lihem snacks 
of un dessert, e mufÏnsnan aki ta un opcion versatil cu lo 
encanta un y tur. 


Ingrediente: 
1 cup di azeta vegetal of di coco dirti 
¼ cup di lechi (bo por uza lechi di almendra of avena pa un 
version vegano) 
1 cup di sucu bruin 
1 ½ cup di hariña 
1 telep di baking soda 
1 telep di baking powder 
½ telep di salo 
1 telep di cane mula 


½ telep di nootmuskaat 
¼ telep di clabo mula 
¼ telep di ginger mula 
1 cup di chocolate chip 


Instruccion: 
1. Prekeinta e forno: Prekeinta e forno na 180°C (350°F) y 
hunta vet of pone e baking sheet den un forma pa mufÏns. 


2. Mescla e ingredientenan muha; Den un comchi grandi, 
mescla e pampuna machica, e webonan, e azeta vegetal y e 
lechi te ora nan ta bon integra. Añadi e sucu bruin y mescl'e 
di nobo. 


3. Mescla e ingredientenan seco: Den otro comchi, basha 
e hariña, e baking soda, e baking powder, salo y specerij 
(cane, nootmuskaat, clabo y ginger). 


4. Combina: Agrega pocopoco e mescla di ingrediente seco 
n'esunnan muha, mesclando suavemente te ora cu nan ta 
bon combina. Tene cuidao pa no mescla dimas. 


5. Añai e chocolate chipnan: Hinca e chocolate chip n'e 
mansa, mesclando di manera uniforme. 


6. Yena e formanan: Basha e mescla den e formanan pa 
mufÏn, yenando te na ¾ di su capacidad. 


7. Horna: Horna durante 18-22 minuut of te ora cu hinca un 
toothpick den e centro y esaki sali limpi. 


8. Lag'e fria: Saca e mufÏns for di forno y lag'e fria den e 
forma durante 5 minuut prome cu pasa nan pa un reki pa 
nan fria completamente. 

Fortaleza pa Famia 


Sinceramente, Pastoor Marcel Balootje 


NA prome luga nos ta pidi disculpa pa e tikfout den e 
mensahe di ayera tocante Dominio propio e versiculo 
corecto mester ta Galationan 5 : 22-25. Pasobra ta nos 
deber di duna informacion completo y corecto. 


Ora bo ta confia den Dios Todopoderoso y entrega bo 
bida na Cristo Hesus y wordo guia pa Spirito Santo, nada 
cu hende kere cu nan por haci stroba e proposito di Dios 
cumpli den bo bida lo no tin exito, pasobra locual Dios 
pone pa abo ta pa abo. 


Tuma esaki como un mensahe personal, pasobra Dios ta 
deal cu cada un di nos personalmente, Dios conoce tur 
hende na nomber y fam y adres. 
Dios no ta ekiboca Su mes. No laga nos lubida cu ta Dios a 
forma cada un di nos den barica di nos mama, shelo y tera 
lo pasa, ma Dios su palabra lo no pasa. 


Pesey ta doloroso ora cu Dios lanta un hende forme como 
un lider y despues e persona kier haci locual cu e kier, 
lagando a proposito di Dios un banda. Bo ta corda kico a 
pasa cu Jonas? Jonas a kere cu e por a haci locual cu e kier, 
pero e a resulta den barica di pisca, pa e por a arepenti y 
haci locual cu Dios a mand'e haci. 


Awo tocante di ofensa y rechaso, hopi biaha ora hende 
ta rechasa bo, ta nifica cu Dios ta proteha bo, awor bo ta 
puntra proteha bo di kico?. 


Dios den su inmenso amor kier proteha bo di yugo desigual 


Dios kier proteha bo di mal amistad, di hende falso. 


Dios ta mira mas leu cu abo por mira, y E sa e plannan cu 
E tin pa bo bida. (Jeremias 29:11) 


Dios no kier pa bo bay perdi, Dios kier proteha bo for di 
gara di e enemigo. 


No ta tur cos cu ta lombra ta oro, tin hende ta priminti 
sabiendo cu nan no tin nada pa ofrece. 


Specialmente pa nos hobennan, ora amigo ta rechasa bo 
no forsa amistad, ta Dios ta proteha bo for di nan. 


Tin biaha como mucha homber of mucha muhe bo ta lucha 
pa ta cu cierto hende, pero e ta rechasa bo, ta pasobra ta 


Dios kier spaar for di brasa di un malbado. 


Tin biaha bo ta yega na porta di un luga y nan no ta laga 
bo drenta, no worry Dios ta mustra bo cu e lugar ey no ta 
pa bo. 


Hose su priopo rumannan a rechas'e, pero el a bira 
Gobernador di Egipto.. 


David su propio rumannan a rechas'e pero el a bira rey riba 
Israel. 


Job su amigonan a rechas'e y ofend'e pero Dios a lant'e 
bek mas grandi di locual e tabata. 


Hesus a wordo rechasa pa henter e pueblo, pero Dios a 
lanta Hesus for di morto como Rey di Reynan y Señor di 
Señornan. 


Rechaso y ofensa di hende ta trece desanimo, pero palabra 
di Dios, ta lanta hende pasobra palabra di Dios tin poder 
pa reconcilia y reafirma nos bek riba e caminda, pa bay 
dilanti, nos no ta papia di motivacion cu ta haci hende 
contento, pero palabra di edificacion, cu ta yena bida di 
hende cu gracia. 


Dios no ta yama nos pa ta impuro, pero pa nos ta santo, 
pa nos ta firme, pa nos ta fiel, pasobra esun cu rechasa 
Palabra di Dios , no ta hende e ta rechasa , pero ta Dios 
mes e ta rechasa. 


Hopi ta e afliccionnan di e husto, ma Señor ta libre di nan 
tur. 


Ofensa y rechaso no por stroba e proposito di Dios den bo bida 

TUR 18 di september, Iglesia Catolico ta celebra San Jose 
de Cupertino, conoci pa su extasis y levitacionnan extraor- 
dinario. E frere Franciscano humilde aki di siglo XVII ta 
vene4ra como e patrono di studiante, specialmente esunnan 
cu ta enfrenta examen dificil, debi na su propio luchanan 
academico. 


Jose Desa, kende mas despues lo ta conoci como San Jose 
de Cupertino, a nace dia 17 di juni 1503 na Cupertino, Italia. 
Fo'i hoben, el a mustra un caracter devoto, pero tambe e 
tabata mucha distrai y kens, hopi biaha obheto di burla pa 
su falta di habilidad academico. A pesar di e dificultadnan 
aki, Jose tabata sinti un profundo yamada n'e bida religioso. 
El a purba di drenta varios orden, pero rechasa pa su torpesa 
y formacion scars. 
Finalmente, el a wordo acepta como frere den e convento 
Franciscano di la Birgen di Gracia na Grotella, caminda el a 
traha humildemente. 


San Jose de Cupertino ta conoci pa su numeroso extasis 
y levitacion cu el a experencia durante oracion. E fenome- 
nonan aki a hacie famoso y hopi biaha por a wak e ta levita 
na momenbto di meditacion profundo, loke a sorprende su 
compañeronan y e fielnan. Su habilidad pa levita y exper- 
encia extasis divino tambe a atrae e atencion di e inkisicion, 
cu a investigue p'e fenomenonan sobrenatural aki. 


Un di e aspectonan mas notabel di San Jose ta su rela- 
cion cu studiante. A pesar di su dificultadnan academico, 
el a logra e examennan pa sacerdocio, danki na intercesion 
divino, segun e tradicion. P'esey, e ta considera e patrono 
di studiante, specialmente esunnan cu ta entrenta reto den 
nan estudio. Hopi a recuri na dje den tempo di examen pa 


busca su ayudo y guia. 


San Jose de Cupertino a fayece dia 18 di september di 1663 
na Osimo, Italia y canonisa na 1767. Su bida di humildad, 
oracion y experiencia mistico ta sigui inspirando miyones di 
fiel rond mundo. Su figura ta permanece como un simbolo di 
speransa pa esunnan cu ta enfrenta dificultad, recordando 
cu, cu fe, tur cos ta posibel. 


E santo di extasis y patrono di studiante 


Awe ta dia di San Jose de Cupertino 

“Cerca Dios mi alma ta na paz, manera un yiu 


cerca su mama” 


Cu inmenso tristeza nos ta participa fayecimiento 


di 


ROSINI URBINO RAS 


“Dufy” 


*13 September 1964 - † 12 September 2024 


Na nomber di su: 
Mayornan: † Joaquin y † Vera Maria Ras –Rid- 
derstapt 


Compañera di bida: Sandra Croes 


Yiunan: Gislane Ras; Stacey Ras y Ricky Croes; 
Rosini Ras 


Nieto stima: 
Ashton Croes 


Rumannan: Ruben y Violeta Ras; Rubia Ras; 
Roselia y Albert Vrolijk-Ras; Rossy Ras y Dan- 
iela Speyer 


Rumannan di criansa: Jenny Lesandrina y yiunan; 
Tamara y Marlon Istatia 


Sua: Humphrey Croes y famia 


Cuñanan: † Vilma Croes y famia; Marion Croes y 
Rofelix y famia 


Iha: Veyronish Tromp 


Sobrino(a)nan: Vera Maria y Rodney Tromp y 
yiunan; Roxina Ras y yiu; Nataniel Ras y yiu; 
Clifford Ras; Ronald Speyer y Lina Parra y yiu; 
Roseanne Vrolijk y yiunan; Maria Joaquina y 
Cristian Gonzalez y yiunan; Aaron Speyer y 
Nikky Kelly; Yelitza y Stephanie Ras; Yeritza Ras 
y Aldwin Koolman y yiu; Albert Vrolijk; Myron y 
Candy Speyer y yiu 


Prima y primonan 
Amigonan di cas Manuel Teran, Patrick Hen- 
riquez, Edwin Chirino, y Joseph Hodge. 
Ex-coleganan di Post Aruba. Coleganan di Bureau 
Sostenemi, Mongoose Biljard Team y tur su ami- 
gonan di bilyard y bisiñanan. 


Demas famia: Ras, Croes, Flanegien, Vrolijk, 
Speyer, Quandt, Orman, Zievinger, Sevinger, 
Oliver, Tromp, Vivo, Bernabela, Odor, Jacobs, 
Ridderstap, Kemp, Lesandrina, Istatia, Britten, 
Mackay, Martis, Pieter (Corsou). 


Condolencia lo tuma luga diabierna 20 september 
2024 di 7’or pa 9’or anochi na Aurora Funeral 
Home. 


Acto di entiero lo tuma lugar diasabra 21 di 
september 2024 for di 9:00 am pa 11:00 am na 
Aurora Funeral Home y despues lo sali ba pa 
Santana Catolico na Paradera. 


Despues di entiero no por ricibi bishita di condo- 
lencia na cas. 


Disculpa nos si den nos momentonan di tristesa 
nos por a lubida un of otro familiar. 


“Señor ta mi wardador, mi’n tin falta di 


nada 


Den cunucu di yerba berde e ta pone mi 


sosega. 


E ta hiba mi na awa trankil, 


Pa mi bolbe haya forsa”. 


Salmo: 23 


Nos ta anuncia fayecimento di: 


Maria Rafaela Croes 


*24-10-1933 - †17-09-2024 


Acto di entiero lo wordo anuncia despu- 


es. 


“Señor ta mi wardador, mi’n tin falta di 


nada 


Den cunucu di yerba berde e ta pone mi 


sosega. 


E ta hiba mi na awa trankil, 


Pa mi bolbe haya forsa”. 


Salmo: 23 


Nos ta anuncia fayecimento di: 


Leopoldo Willems 


*15-11-1943 - †15-09-2024 


Acto di entiero lo wordo anuncia despues. 


“Senor ta mi wardador, mi’n tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, Pa mi bolbe haya 


forsa” 


Salmo: 23 


Cu pena na nos curazon, nos ta anuncia fayeci- 


mento di nos mama stima. 


Sra viuda. Juana Altagracia Semerel- Geer- 


man 


*12 mei 1945 - †14 september 2024 


Mayornan: 
†Jose Geerman y †Dolorita Geerman 


Na nomber di su casa: 
†Crispino Cris/Pin Semerel 


Yiunan stima: 
Elaine y Henry Fingal- Semerel; †Augustinus 
Semerel; Ivette Semerel y Ivan Kelie; Chris y 
Dudehinix Semerel- Vera 


Nieto y nieta: 
Joshua Fingal; Zillah y Reinhard Eman- Fingal; 
Lionnysun Semerel; Zizette Kelie; Christian 
Semerel; Destiny Semerel 


Bisanieto: 
Hendrix Eman 


Suegro y suegra: †Augustinus y †Inocencia 
Semerel-Tromp 


Rumanan: 
†Benito Geerman; †Rosa Danje-Geerman y 
famia; †Raymundo Geerman y famia; †Augus- 
tina Werleman - Geerman y famia; †Cletano 
Geerman; †Imeldo Geerman y famia; †Diana 
Geerman y famia; †Filomena Geerman; Jose 
Geerman y famia 


Sua y cuñan: 
Angela Stamper-Semerel y famia; Mariano Se- 
merel y famia; †Ana Croeze-Semerel; Reynaldo 
Semerel y famia; †Simion Semerel y famia; 
†Inmaculada Semerel; Elizabeth Paesch-Semerel 
y famia; Noel Semerel y famia; 
†Rodrigo Semerel; Elsa Semerel; Juan Semerel y 
famia; Eddison Semerel 


Sobrinonan y Iha nan. 
Famianan: Geerman, Semerel, Tromp, Fingal, 
Kelie, Vera, Eman, Danje, Werleman, Stamper, 
Croeze, Paesch, Henriquez, Sosa, Figaroa, Croes, 
Yarzagaray, Gijsberts, Gerretse, McKoy, Tucker, 
Trimon, Flanegin, Lampe, Franken, Boekhoudt, 
Loefstop, Maduro, Danjo, Pena-Reyes, 
Ta invita demas famia, bisina, amiga/o y conoci 
pa e acto di entiero cual lo tuma luga diahuebs, 
19 september 2024 for di 2’or pa 4’or di atardi 
na Misa Inmaculada Concepcion Santa Cruz. 
Despues lo sali pa Santana catolico Sta Cruz. 
Nos disculpa cu si den e momento nan di tristesa 
aki nos por lubida di menciona un familiar of 
conoci. Nos ta lamenta cu despues di entiero no 
ta ricibi bishita na cas. 


“Señor ta mi wardador, mi’n tin falta di nada. 


Den cunucu di yerba berde e ta pone mi 


sosega. 


E ta hiba mi na awa trankil, 


pa mi bolbe haya forsa”. 


Salmo: 23 


Cu dolor na nos curason, nos ta participa 


fayecimento di nos ser stima: 


Sra. Florentina M. Dirksz 


Cariñosamente yama “Ruby of Bibi” 


*15-12-1949 - †08-09-2024 


Acto di entiero lo wordo anuncia despues 


